# SDG-lomake rahoitushakemusta varten

**SDG-lomake rahoitushakemusta varten koskee rahoitusta yhteisinnovaatioille kehittyvillä markkinoilla. Se toimii rahoitushakemuksen hankesuunnitelmana.**

Rahoitus yhteisinnovaatioille kehittyvillä markkinoilla on osa [Developing Markets Platformia](https://www.businessfinland.fi/suomalaisille-asiakkaille/palvelut/ohjelmat/developing-markets-platform) (DevPlat), joka on Business Finlandin ja ulkoministeriön yhteistyöalusta. DevPlat tarjoaa rahoitusta ja muita palveluita yhteistyössä ulkoministeriön, Finnpartnershipin ja muiden yhteistyökumppaneiden kanssa. Palveluiden toteuttaminen edellyttää DevPlatin toimintaan liittyvän tiedon jakamista yhteistyökumppaneiden kanssa.

Rahoitus yhteisinnovaatioille kehittyvillä markkinoilla on tarkoitettu mahdollistamaan kestävän kehityksen mukaisten innovaatioiden yhteiskehittäminen ja yhteisluominen paikallisten kumppanien kanssa. Rahoitusta voi käyttää sellaisten innovatiivisten ratkaisujen (edelleen) yhteiskehittämiseen, jotka edistävät vähintään yhtä kestävä kehityksen tavoitetta (Sustainable Development Goals – SDG). SDG-lomakkeen keskiössä on yhteistyö paikallisten kumppaneiden kanssa kehittyvillä markkinoilla sekä merkittävimmät kehitysvaikutukset, joita hankkeella odotetaan olevan.

Liitä huolella täytetty SDG-lomake PDF-muodossa kehittyvien markkinoiden yhteisinnovaatioita koskevaan rahoitushakemukseesi Business Finlandin [asiointipalvelussa](https://www.businessfinland.fi/suomalaisille-asiakkaille/asiointipalvelu). Business Finlandin verkkosivuilta saat lisätietoa [rahoituksesta yhteisinnovaatioille kehittyvillä markkinoilla](https://www.businessfinland.fi/suomalaisille-asiakkaille/palvelut/rahoitus/tutkimus-ja-kehitysrahoitus/yhteisinnovaatiot-kehittyvilla-markkinoilla), mukaan lukien sen keskeisistä vaatimuksista.

**Haettaessa rahoitusta yhteisinnovaatioille kehittyvillä markkinoilla, yrityksen tulee viitata käynnissä olevaan, äskettäin päättyneeseen tai juuri (haettuun ja) hyväksyttyyn Business Finlandin rahoittamaan T&K-hankkeeseen. Tähän T&K-hankkeeseen viitataan hakemuksessa emohankkeena.**

Rahoitus yhteisinnovaatioille kehittyvillä markkinoilla maksetaan ulkoministeriön kehitysyhteistyömäärärahoista. Rahoituksen tarkoituksena on mahdollistaa sellaisten innovatiivisten ratkaisujen kehittämistä, jotka edistävät SDG:n sekä Suomen kehityspoliittisten tavoitteiden saavuttamista kehittyvillä markkinoilla. Rahoitettujen hankkeiden odotetaan tuottavan kohdemarkkinoilla kehitystuloksia, jotka ovat yhteensopivia SDG:iden ja Suomen kehityspoliittisten tavoitteiden kanssa. Ulkoministeriön myönteinen arvio on edellytys sille, että Business Finland voi tehdä myönteisen rahoituspäätöksen yhteisinnovaatiohankkeesta kehittyvillä markkinoilla.

SDG-lomakkeessa annetut tiedot jaetaan ulkoministeriölle ja Finnpartnershipille. Tietoja voidaan jakaa myös muille DevPlatin yhteistyökumppaneille lainsäädännön asettamissa rajoissa. Kun haet rahoitusta yhteisinnovaatioille kehittyvillä markkinoilla, annat luvan jakaa ja käyttää hankkeeseen liittyvää tietoa mahdollisten rahoitukseen liittyvien päällekkäisyyksien, synergioiden ja polkujen tunnistamiseen sekä hankkeen edistymisen, tulosten ja vaikutusten seurantaan.

Rahoitettujen hankkeiden odotetaan raportoivan kehitystuloksista ja vaikutuksista hankkeen päättyessä. Kehitysvaikutuksia koskeva kyselylomake voidaan lähettää avustuksen saajille kahden vuoden kuluttua hankkeen päättymisestä.

Hakiessasi rahoitusta yhteisinnovaatioille kehittyvillä markkinoilla, täytä SDG-lomake huolellisesti. Mieti kysymyksiin vastatessasi odotettavissa olevaa tilannetta hankkeen päätyttyä sekä hankkeen odotettavissa olevia tuloksia. SDG-lomake sisältää seuraavat osat:

* Perustiedot
* Hankkeen yleiskuvaus
* Resurssit
* Yhteistyö paikallisten kumppaneiden kanssa
* Yhteensopivuus kestävän kehityksen kanssa

## Perustiedot

### Hakijan tiedot

|  |  |
| --- | --- |
| Rahoituksen hakijan nimi |  |
| Hakijan Y-tunnus  |  |

### Yhteyshenkilö

|  |  |
| --- | --- |
| Yhteyshenkilön nimi |  |
| Yhteyshenkilön sähköpostiosoite |  |
| Yhteyshenkilön puhelinnumero |  |

### Ehdotetun hankkeen nimi ja emohankkeen diaarinumero

|  |  |
| --- | --- |
| Ehdotetun hankkeen nimi  |  |
| Emohankkeen diaarinumero |  |

## Hankkeen yleiskuvaus

### Kohdemaa/kohdemaat

*Ilmoita lyhyesti hankkeen kohdemaa tai kohdemaat. Huomioithan, että hanke voi kohdistua vain kehittyville markkinoille, jotka sisältyvät* [*OECD:n viralliseen kehitysavun saajien luetteloon*](https://www.oecd.org/dac/financing-sustainable-development/development-finance-standards/daclist.htm)*.*

|  |
| --- |
|  |

### Päätoimiala

*Ilmoita lyhyesti hankkeen kohteena oleva toimiala.*

|  |
| --- |
|  |

### Keskeinen haaste tai erityinen tarve

*Kuvaa lyhyesti, mihin keskeiseen kohdemaassa / kohdemaissa tunnistettuun haasteeseen tai erityiseen tarpeeseen ehdotettu hanke vastaa. Kerro, onko tunnistettu haaste tai tarve otettu huomioon kohdemaan kansallisissa kehittämissuunnitelmissa tai muissa vastaavissa kohdemaan virallisissa asiakirjoissa.*

|  |
| --- |
|  |

### Päätavoitteet yhteisinnovaatiohankkeelle kehittyvillä markkinoilla

*Kuvaa lyhyesti hankkeen päätavoitteet.*

|  |
| --- |
|  |

### Keskeiset toimenpiteet yhteisinnovaatiohankkeessa kehittyvillä markkinoilla

*Luettele ja kuvaa lyhyesti hankkeen keskeiset toimenpiteet. Anna jokaisesta toimenpiteestä seuraavat tiedot: toimenpiteen lyhyt kuvaus, sijaintimaat, suunniteltu oma työ kuukausina, suunnitellut ostot kumppaneilta euroissa ja muut ostot euroissa.*

|  |
| --- |
|  |

### Kytkös Business Finlandin rahoittamaan emohankkeeseen

*Kerro lyhyesti, miten hanke ja yhteistyö paikallisten kumppaneiden kanssa kytkeytyy Business Finlandin rahoittamaan emohankkeeseen.*

|  |
| --- |
|  |

## Resurssit

### Budjetti yhteisinnovaatiohankkeelle kehittyvillä markkinoilla

*Ilmoita hankkeen kokonaiskustannukset euroina käyttämällä seuraavan taulukon erittelyä.*

|  |  |
| --- | --- |
| Palkat |  |
| Henkilösivukustannukset |  |
| Paikallisilta kumppaneilta ostetut palvelut |  |
| Muut kustannukset |  |

|  |
| --- |
| **MÄÄRITELMÄT***Palkat* = Oman henkilöstön palkat hankkeeseen liittyvästä työstä kohdemaassa.*Henkilösivukustannukset* = 50 % oman henkilöstön palkoista.*Paikallisilta kumppaneilta ostetut palvelut* = Paikallisilta kumppaneilta ostettujen asiantuntijapalvelujen kustannus.*Muut kustannukset* = 20 % palkoista ja ostetuista palveluista. Muita kustannuksia voivat olla matkakulut, hallintokulut, vuokrat, materiaalit, laitteet ja vastaavat, kuten [de minimis ‑avustuksen ehdoissa](https://www.businessfinland.fi/suomalaisille-asiakkaille/palvelut/rahoitus/ohjeet-ehdot-ja-lomakkeet/rahoitusehdot) on määritelty. |

### Henkilöstö yhteisinnovaatiohankkeessa kehittyvillä markkinoilla

*Ilmoita jokaisen hankkeeseen osallistuvan henkilön nimi, ammattinimike, sijaintimaa ja työmäärä henkilötyökuukausina. Lisää rivejä tarvittaessa.*

|  |  |  |  |
| --- | --- | --- | --- |
| Nimi | Ammattinimike | Maa | Henkilötyökuukaudet |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

### Ostetut palvelut yhteisinnovaatiohankkeessa kehittyvillä markkinoilla

*Ilmoita lyhyesti hanketta varten ostettavat palvelut euroissa seuraavan taulukon erittelyn avulla. Lisää rivejä tarvittaessa.*

|  |  |  |  |
| --- | --- | --- | --- |
| Nimi | Maa | Kuvaus | Kustannus |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| **MÄÄRITELMÄT***Nimi* = Ostettavia palveluita tarjoavan yrityksen/organisaation nimi.*Maa* = Ostettavia palveluita tarjoavan yrityksen rekisteröintimaa.*Kuvaus* = Kuvaus ostettavista palveluista.*Hinta* = Ilmoita ostettavien palvelujen kustannus euroina. |

## Yhteistyö paikallisten kumppaneiden kanssa

### Paikallisten kumppaneiden rooli

*Ilmoita seuraavat tiedot jokaisesta paikallisesta kumppanista, jonka kuluja haluat kattaa hankkeesta. Jos kumppaneita on enemmän kuin yksi, ilmoita taulukon tiedot jokaiselle kumppanille erikseen kopioimalla ja liittämällä taulukko lomakkeeseen kutakin kumppania varten.*

|  |  |
| --- | --- |
| Nimi  |  |
| Tyyppi |  |
| Maa  |  |
| Päätoimiala |  |
| Koko  |  |
| Tarkoituksenmukaiset referenssit |  |
| Aikaisempi yhteistyö  |  |
| Yhteistyössä tehtävät toimet |  |
| Aikataulu |  |
| Kokonaiskustannukset |  |
| Kustannusten erittely |  |

*Lisää tarvittaessa uusi samanlainen taulukko kopioimalla ja liittämällä se tähän.*

|  |
| --- |
| **MÄÄRITELMÄT***Nimi* = Kumppanin nimi.*Tyyppi* = Oikeushenkilön tyyppi, kuten Oy, Oyj, yliopisto tai yhdistys.*Maa* = Kumppanin rekisteröintimaa. *Päätoimiala* = Päätoimiala, jolla kumppani toimii.*Koko* = Kumppanin liikevaihto ja henkilöstömäärä.*Tarkoituksenmukaiset referenssit* = Luettelo kumppanin tärkeimmistä aiemmista referensseistä.*Aikaisempi yhteistyö* = Aikaisempi yhteistyö rahoituksen hakijan ja kyseisen paikallisen kumppanin välillä.*Yhteistyössä tehtävät toimet* = Keskeiset kyseisen kumppanin hoitamat toimet.*Aikataulu* = Suunnitellun yhteistyön alkamiskuukausi/-vuosi ja loppumiskuukausi/-vuosi.*Kokonaiskustannukset* = Kumppanin kanssa suunnitelluksi tehtävien toimien kokonaiskustannukset.*Kustannusten erittely* = Kumppanilta hankittujen eri toimintojen ja palvelujen kustannusten erittely. |

### Yhteistyön tavoitteet ja hyödyt

*Kerro lyhyesti, mitkä ovat paikallisen kumppanin kanssa tehtävän yhteistyön tavoitteet ja odotetut hyödyt hankkeen keskeisen tunnistetun haasteen tai erityisen tarpeen ratkaisemisessa.*

|  |
| --- |
|  |

## Yhteensopivuus kestävän kehityksen kanssa

### Pääasiallisesti edistettävä(t) SDG(:t)

*Valitse* [*SDG:t*](https://sdgs.un.org/goals) *, joita hanke pääasiassa edistää. Valitse ensisijaiseksi tavoitteeksi vain yksi, oleellisin SDG. Jos hanke edistää selvästi useampaa kuin yhtä SDG:tä, valitse toissijaisiksi tavoitteiksi enintään kaksi muuta SDG:tä.*

|  |  |  |
| --- | --- | --- |
|  | Ensisijainen tavoite | Toissijainen tavoite |
| Tavoite 1: Poistaa köyhyys sen kaikissa muodoissa kaikkialta. |[ ] [ ]
| Tavoite 2: Poistaa nälkä, saavuttaa ruokaturva, parantaa ravitsemusta ja edistää kestävää maataloutta. |[ ] [ ]
| Tavoite 3: Taata terveellinen elämä ja hyvinvointi kaiken ikäisille. |[ ] [ ]
| Tavoite 4: Taata kaikille avoin, tasa-arvoinen ja laadukas koulutus sekä elinikäiset oppimismahdollisuudet. |[ ] [ ]
| Tavoite 5: Saavuttaa sukupuolten välinen tasa-arvo sekä vahvistaa naisten ja tyttöjen oikeuksia ja mahdollisuuksia. |[ ] [ ]
| Tavoite 6: Varmistaa veden saanti ja kestävä käyttö sekä sanitaatio kaikille. |[ ] [ ]
| Tavoite 7: Varmistaa edullinen, luotettava, kestävä ja uudenaikainen energia kaikille. |[ ] [ ]
| Tavoite 8: Edistää kaikkia koskevaa kestävää talouskasvua, täyttä ja tuottavaa työllisyyttä sekä säällisiä työpaikkoja. |[ ] [ ]
| Tavoite 9: Rakentaa kestävää infrastruktuuria sekä edistää kestävää teollisuutta ja innovaatioita. |[ ] [ ]
| Tavoite 10: Vähentää eriarvoisuutta maiden sisällä ja niiden välillä. |[ ] [ ]
| Tavoite 11: Taata turvalliset ja kestävät kaupungit sekä asuinyhdyskunnat. |[ ] [ ]
| Tavoite 12: Varmistaa kulutus- ja tuotantotapojen kestävyys. |[ ] [ ]
| Tavoite 13: Toimia kiireellisesti ilmastonmuutosta ja sen vaikutuksia vastaan.  |[ ] [ ]
| Tavoite 14: Säilyttää meret ja merten tarjoamat luonnonvarat sekä edistää niiden kestävää käyttöä. |[ ] [ ]
| Tavoite 15: Suojella maaekosysteemejä, palauttaa niitä ennalleen ja edistää niiden kestävää käyttöä; edistää metsien kestävää käyttöä; taistella aavikoitumista vastaan; pysäyttää maaperän köyhtyminen ja luonnon monimuotoisuuden häviäminen. |[ ] [ ]
| Tavoite 16: Edistää rauhanomaisia yhteiskuntia ja taata kaikille pääsy oikeuspalveluiden pariin; rakentaa tehokkaita ja vastuullisia instituutioita kaikilla tasoilla. |[ ] [ ]
| Tavoite 17: Tukea vahvemmin kestävän kehityksen toimeenpanoa ja globaalia kumppanuutta. |[ ] [ ]

### Pääasiallisesti edistettävät SDG-alatavoitteet

*Ilmoita tärkeysjärjestyksessä valituille SDG:ille* [*enintään 1–5 alatavoitetta*](https://sdgs.un.org/goals)*, joita hanke edistää. Esimerkiksi kestävän kehityksen alatavoite 7.2 – Lisätä vuoteen 2030 mennessä uusiutuvan energian osuutta merkittävästi maailmanlaajuisessa energialähteiden yhdistelmässä.*

|  |
| --- |
|  |

### Suomen kehityspolitiikan tavoitteiden edistäminen

*Mainitse yksi* [*Suomen kehityspolitiikan tavoite*](https://um.fi/suomen-kehityspolitiikan-tavoitteet-ja-periaatteet)*, jota hanke eniten edistää. Valitse vain yksi, oleellisin kehityspolitiikan tavoite.*

|  |
| --- |
| Naisten ja tyttöjen aseman ja oikeuksien vahvistaminen, myös terveyskysymykset |[ ]
| Koulutus |[ ]
| Kestävät talous ja ihmisarvoinen työ, myös työpaikkojen luominen, yrittäjyys ja innovaatiot |[ ]
| Rauhanomaiset ja demokraattiset yhteiskunnat, myös verojärjestelmien kehittäminen sekä demokratia- ja oikeusvaltiotuki |[ ]
| Ilmastonmuutos ja luonnonvarat, myös ruokaan, veteen ja energiaan liittyvät kysymykset |[ ]

### Pääasialliset edunsaajat

*Kerro lyhyesti, minkä väestöryhmien tai organisaatioiden kohdemaassa odotetaan hyötyvän hankkeen tuloksista tai hankkeen luomista ratkaisuista ja miten.*

|  |
| --- |
|  |

### Odotettavissa olevat myönteiset vaikutukset

*Kerro lyhyesti, odotetaanko hankkeen vaikuttavan myönteisesti seuraaviin asioihin kohdemaassa ja jos kyllä, miten. Valitse ”Ei sovellettavissa”, jos asia ei ole hankkeen kannalta merkityksellinen.*

|  |  |  |  |
| --- | --- | --- | --- |
|  | Ei sovellet-tavissa | Kyllä | Jos kyllä, miten |
| Taloudelliset vaikutukset |[ ] [ ]   |
| Sosiaalisen kehityksen vaikutukset |[ ] [ ]   |
| Ympäristövaikutukset |[ ] [ ]   |

|  |
| --- |
| **ESIMERKKEJÄ***Taloudelliset vaikutukset* = Myönteisiä taloudellisia vaikutuksia voivat olla esimerkiksi kokoaikaisten työpaikkojen luominen tai niiden tukeminen, naisten työllistäminen tai pk-yritysten ja yrittäjien pääsy osaksi arvoketjuja.*Sosiaalisen kehityksen vaikutukset* = Myönteisiä sosiaalisen kehityksen vaikutuksia voivat olla esimerkiksi vesihuollon tai sanitaation saatavuuden parantaminen, terveyshaittojen vähentäminen tai palkkatasa-arvon parantaminen.*Ympäristövaikutukset* = Myönteisiä ympäristövaikutuksia voivat olla esimerkiksi ilmastonmuutoksen hillitsemisen ja ilmastonmuutokseen sopeutumisen tukeminen, päästöjen vähentäminen tai luonnon monimuotoisuuden suojelu. |

### Sukupuolten välinen tasa-arvo ja syrjimättömyys

*Kuvaile lyhyesti, kuinka hankkeessa otetaan huomioon sukupuolten välinen tasa-arvo ja syrjimättömyys.*

|  |
| --- |
|  |

|  |
| --- |
| **ESIMERKKIKYSYMYKSIÄ**Ovatko naiset ja tytöt hankkeen erityinen kohderyhmä tai onko yrityksellänne erityisiä sukupuolten tasa-arvoa edistäviä linjauksia? Oletteko perehtyneet tasa-arvokysymyksiin kohdemaassa? Hyödyttääkö hanke haavoittuvassa asemassa olevia ihmisiä, kuten etnisiä tai muita vähemmistöjä, vammaisia, siirtotyöläisiä tai köyhyydessä eläviä? |

### Odotettavissa olevat kehitysvaikutukset

*Kerro lyhyesti, onko hankkeesta odotettavissa seuraavan taulukon mukaisia kehitysvaikutuksia. Valitse ”Kyllä”, jos vaikutusta voidaan odottaa ja siitä voidaan antaa karkea numeerinen arvio. Valitse ”Ei sovellettavissa”, jos vaikutusta ei voi pitää merkityksellisenä tai numeerista arviota on vaikea antaa.*

|  |  |  |  |
| --- | --- | --- | --- |
|  | Ei sovellet-tavissa | Kyllä | Jos kyllä, numeerinen arvio |
| Tuetut tai luodut (kokoaikaiset) työpaikat  |[ ] [ ]   |
| Maksetut verot ja veronluonteiset maksut |[ ] [ ]   |
| Arvoketjuihin päässeet pk-yritykset tai yksityishenkilöt  |[ ] [ ]   |
| Ihmiset, joilla pääsy perusvesihuoltoon ja/tai sanitaatioon |[ ] [ ]   |
| Ihmiset, joilla parempi pääsy (uusiutuvaan) energiaan |[ ] [ ]   |
| Luodut ratkaisut, jotka tehostavat ilmastonmuutokseen sopeutumista ja vähäpäästöisyyttä |[ ] [ ]   |
| Muu |[ ] [ ]   |
| Lisätiedot |  |

### Tilinpäätöksen ja verotietojen läpinäkyvyys

*Ilmoita, oletko valmis toimittamaan läpinäkyvän tilinpäätöksen ja läpinäkyvät verotiedot maakohtaisesti.*

|  |  |
| --- | --- |
| Kyllä | Ei |
|[ ] [ ]

### Riskienhallinta

*Täytä seuraava riskitaulukko, joka koskee mahdollisia hankkeeseen liittyviä riskejä. Ilmoita myös, mitä maita ja paikallisia kumppaneita taulukko koskee.*

|  |  |
| --- | --- |
| Yhteistyökumppani ja/tai maa |  |
| Riskialue | Tunnistettu riski ja sen mahdollinen vaikutus | Tunnistetun riskin hallinta | Tunnistetun riskin todennäköisyys |
| Ihmisoikeudet |  |  |  |
| Ympäristö |  |  |  |
| Sosiaalinen kehitys |  |  |  |
| Tietämättömyys paikallisesta verotuksesta  |  |  |  |
| Korruptio |  |  |  |
| Suoraan paikallisiin kumppaneihin liittyvät riskit  |  |  |  |

|  |
| --- |
| **MÄÄRITELMÄT JA ESIMERKIT***Tunnistettu riski ja sen mahdollinen vaikutus* = Kuvaa tunnistettu riski, jos sovellettavissa, ja kerro, kuinka se voi vaikuttaa hankkeen suunniteltuihin vaikutuksiin.*Tunnistetun riskin hallinta* = Kuvaa toimenpiteet tunnistetun riskin hallitsemiseksi ja lievittämiseksi. Näitä voivat olla esimerkiksi yrityksen ohjeet ja prosessit, tapa suunnitella, kohdentaa ja seurata hankkeen toimia tai kansainvälisten sopimusten ja hyvien käytänteiden soveltaminen.*Tunnistetun riskin todennäköisyys* = Ilmoita, onko todennäköisyys pieni, kohtalainen vai suuri.*Ihmisoikeudet* = Ihmisoikeuksiin liittyviä riskejä voivat olla esimerkiksi teknologian väärinkäyttö, työtapoihin liittyvät väärinkäytökset tai lapsityövoiman käyttö arvoketjussa, sukupuoleen perustuva syrjintä tai vähemmistöjen oikeuksien rajoitukset liittyen esimerkiksi maankäyttöön. *Ympäristö* = Ympäristöön liittyviä riskejä voivat olla esimerkiksi hiilijalanjäljen kasvu, saastuttavat prosessit, luonnon monimuotoisuudelle koituvat haitat tai äärimmäiset sääolot.*Sosiaalinen kehitys* = Sosiaaliseen kehitykseen liittyviä riskejä voivat olla esimerkiksi suhteeton vaikutus vähemmistöihin tai muihin haavoittuviin ryhmiin, tahaton syrjivien käytäntöjen vahvistaminen tai huonot työolot ja riittämätön työturvallisuus.*Tietämättömyys paikallisesta verotuksesta* = Paikalliseen verotukseen liittyviä riskejä voivat olla esimerkiksi epäselvyydet verojen maksamisessa tai paikallisen yhteistyökumppanin mahdollinen veronkierto. Lue lisää: [Verovastuullisuusperiaatteet Suomen yksityisen sektorin kehitysyhteistyössä](https://um.fi/strategiat-ja-linjaukset/-/asset_publisher/NgyU5oMVA9rg/content/suomen-yksityisen-sektorin-kehitysyhteisty-c3-b6n-verovastuullisuuslinjaus/35732). *Korruptio* = Korruptioon liittyvät riskit voivat koskea esimerkiksi suhdetta paikallisviranomaisiin tai paikallisen kumppanin toimintaa.*Suoraan paikallisiin kumppaneihin liittyvät riskit* = Paikallisiin kumppaneihin liittyviä riskejä voivat olla esimerkiksi kumppanin riittämättömät valmiudet tai resurssit tai maineriskit. |